Tónlistarmaðurinn Franz Gunnarsson hefur í nægu að snúast þessa dagana en hann var að senda frá sér lagið Hjartafleygur , undir verkefninu Paunkholm . Að auki er hann markaðsstjóri fyrir Hús Sjávarklasans sem rekur Hlemm Mathöll og Granda Mathöll . „ Innan klasans starfar fjöldinn allur af spennandi fyrirtækjum og frumkvöðlum með ótrúlega flottar hugmyndir í farteskinu , “ segir Franz . Eitt er víst að það verður geggjuð upplifun að hita sig upp með mat og drykk í Mathöllinni og skella sér svo á flottan konsert . “ Hefur ekki breyst í „ púða “ Eins og fyrr segir var Franz að senda frá sér lagið Hjartafleygur og segir hann að það hafi verið samið í einni stuttri lotu , reyndar í annarri tóntegund en allt hafi smollið saman hratt og örugglega . „ Textinn tók nokkra daga því ég var ekki með neitt umfjöllunarefni í sigtinu . Svo var ég að skutla stráknum mínum þegar lagið Erase You með Vök kom í útvarpinu og þá fékk ég hugmynd að búa til sögu um viðfangsefnið sem Margrét Rán , söngkona Vök , vill eyða , svona einskonar hin hliðin á hennar texta . Þegar umfjöllunarefnið var komið þá setti ég textann saman á tuttugu mínútum , “ útskýrir hann . „ Textinn er sem sagt uppspuni með enga stoð í raunveruleikanum . “ „ Ég fæ reyndar enn þá mikla rokkútrás með Dr. Spock þannig að ég hef ekki breyst í algjöran „ púða “ þó ég búi til og syngi poppaða músík í hjáverkum . “ Hvernig hann hafi þróast tónlistarlega séð í gegnum árin segist hann hafa mildast með árunum . „ Ég kom inn í þennan bransa á síðustu öld sem rosalega harður rokkari með sítt hár og klæddur leðri , “ lýsir hann . En Franz spilaði „ thrash metal “ með hljómsveitinni In Memoriam . „ Þá var dauðarokkið allsráðandi , svo lá leiðin í fönkað rokk með Quicksand Jesus og svo elektrónískt rokk með Ensími . Ég fæ reyndar enn þá mikla rokkútrás með Dr. Spock þannig að ég hef ekki breyst í algjöran „ púða “ þótt ég búi til og syngi poppaða músík í hjáverkum . “ Þjónar sem aukasjálf Hvernig kom nafnið Paunkholm til ? „ Nafnið kom til í partíi fyrir margt löngu . Ég var eitthvað að pönkast í glensi við Georg Holm , bassaleikara Sigur Rósar , og þannig fæddist karakterinn Paunkholm . Ég bjó svo til Paunkholm-netfang sem ég nota enn þá og nú þjónar hann sem mitt aukasjálf til að dúndra út í kosmósinn músík sem passar ekki fyrir hin tónlistarverkefnin mín. “ Hvað er svo fram undan hjá þér og Paunkholm ? „ Hugsanlega kemur plata frá Paunkholm á næsta ári en ég er í gírnum að semja fyrir Paunkholm þessa dagana . Ég mun að öllum líkindum fara í stúdíó fyrir jól og negla inn 3 - 4 lög og halda svo áfram á næsta ári , “ segir Franz sem er einnig á leiðinni í stúdíó með tónlistarkonu að hljóðrita hennar fyrstu plötu og að fara að hljóðrita með nýju rokkbandi sem rokkunnendur mun heyra meira af á næstunni . „ Svo er á dagskrá að gefa út sjöttu plötu með Ensími í nánustu framtíð sem og nýtt efni með Dr. Spock . Já , svo stefni ég að því að gera tvær rokkmessur ( tributes ) áður en árið er liðið . Að lokum hvet ég bara lesendur Albumm.is að tékka á laginu og ef ykkur líkar að deila því með vinum og vandamönnum . “ Texti / Sigrún GuðjohnsenMynd / Jón Lindsay